Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: az atomenergiáról szóló 1996. évi CXVI. törvény 10. § (1) bekezdésében megfogalmazott felelõsség
Paragraph Index: 2746

f) a fenti változtatások kombinációját. 5.096. Ha a fenti változtatásokat az üzemeltetõ szervezet nem végleges jelleggel hajtja végre és ezt a változtatást leíró dokumentációban rögzítik, akkor a módosítás ideiglenesnek tekinthetõ. 5.11.2. Az átalakítások belsõ szabályozása 5.11.2.1. Rendszerek és rendszerelemek átalakításának kezelése 5.097. Az átalakítások elõkészítését, tervezését, engedélyeztetését, irányítását, végrehajtását, ellenõrzését, értékelését és felülvizsgálatát írott és jóváhagyott eljárásrendben kell szabályozni. A szabályozásnak figyelembe kell venni az átalakításban érintett rendszer és rendszerelem biztonsági osztályba sorolását és az átalakítással érintett funkciónak a biztonságra gyakorolt hatását. 5.098. Az üzemeltetõ szervezetének megváltoztatása elõtt elemezni kell a változtatás hatásait a biztonságra és a felelõsség kérdéskörére. 5.099. Átalakítást végrehajtani csak a biztonságra gyakorolt hatás elemzését és annak rögzített eljárásrend szerinti jóváhagyását követõen szabad, a szervezet megváltoztatásakor az elemzésnek a felelõsség kérdéskörére, illetve annak biztonságra gyakorolt hatására is ki kell terjednie. A biztonságra gyakorolt hatást mind az átalakítás megvalósítását követõ, mind az átalakítás megvalósítása során betartandó üzemeltetési feltételekre és korlátokra vonatkozóan elemezni és értékelni kell. 5.100. Az átalakítások végrehajtása során biztosítani kell, hogy az üzemviteli feltételek és korlátok túllépésére legföljebb az átalakítást megalapozó biztonsági elemzésben igazolt és jóváhagyott mértékig kerüljön sor. 5.11.2.2. Szervezeti és vezetési átalakítások kezelése 5.101. Az Engedélyesnek törekednie kell arra, hogy az üzemeltetés stabilitása érdekében csak nagyon indokolt esetben történjen változtatás a szervezeti és vezetési rendszerében. 5.102. Az Engedélyesnek rendelkeznie kell változás/átalakítás kezelési politikával, amely biztosítja a biztonság mindenek elõtti prioritását, és amely összhangban van a vezetés hosszú távú stratégiájával és a társaság céljaival. 5.103. Az Engedélyesnek rendelkeznie kell minden típusú változtatásra alkalmazható rendszerezett, átlátható és pontos változáskezelési folyamatleírással, amely tartalmazza a változtatás külsõ vagy belsõ kényszerítõ okának azonosítását, a változtatás értékelését, tervezését, megvalósítását és folyamatos ellenõrzését szolgáló lépéseket. 5.104. Az Engedélyesnek biztosítania kell a változtatási folyamathoz szükséges erõforrásokat. 5.105. A változtatások bevezetése elõtt megfelelõ elemzések elvégzése szükséges a változás biztonságra és a biztonsági teljesítményre gyakorolt hatásainak megítélése céljából. 5.106. A szervezet átalakítás bevezetésének elõfeltétele, hogy a létesítmény mûködését és mûködtetését általánosan és részleteiben szabályozó dokumentumok aktuális változatai rendelkezésre álljanak, a szabályozásban megvalósított változtatások hatásai elemezve és értékelve legyenek, a szükséges engedélyek jogerõre emelkedjenek, továbbá a személyzet ismerje a szervezet módosítása miatt a szabályozásban bekövetkezett változásokat. 5.107. A legfelsõbb vezetõknek rendszeresen felül kell vizsgálniuk a változások kezelésének helyzetét, a felülvizsgálatok lefolytatásához szabályzatokat kell létrehozni és mûködtetni. 5.108. Biztosítani kell a személyzet és a vezetés közötti folyamatos információáramlást a bevezetett változtatások megismertetése és a tapasztalatok visszacsatolása érdekében. Ebbe a folyamatba be kell kapcsolni a hatóságokat és egyéb érintett szervezeteket is. 5.109. Az Engedélyesnek rendszeresen értékelnie kell a változtatások által bekövetkezett hatásokat, az elért javulást, illetve amennyiben ez nem következett be, fel kell deríteni a sikertelenség okait és meg kell fogalmazni a további teendõket. 5.11.3. Az átalakítás felülvizsgálata, dokumentálása 5.110. Az átalakítás felülvizsgálatát meg kell valósítani. Az átalakítások felülvizsgálatára nem jelölhetõk ki olyan személyek, akik az átalakítási javaslat vagy a tervek kidolgozásában részt vettek. 5.111. Az átalakításban érintett rendszerek és rendszerelemek, valamint szervezet dokumentációját módosítani kell, vagy az átalakítások figyelembevételével újra ki kell adni. E dokumentumok jóváhagyása az eredetivel azonos módon történjen. 5.112. Az ideiglenes átalakításokat évente felül kell vizsgálni, mennyiségüket az operatív üzemviteli személyzet számára kezelhetõ szinten kell tartani. 5.12. SUGÁRVÉDELEM 5.12.1. Sugárvédelmi tevékenység 5.113. Az üzemeltetõ szervezet vezetésének jóvá kell hagynia a sugárvédelmi tevékenységek teljes körére kiterjedõ üzemeltetési utasításokat és eljárásrendeket. A sugárvédelmi dokumentáció az alábbi fõ követelmények megvalósítását szolgáló tevékenységeket, felelõsségeket tartalmazza:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes